आम आदमी पार्टी के प्रवक्ता सौरभ भारद्वाज ने आरोप लगाया है कि गृह मंत्रालय और एलजी मिलकर सुप्रीम कोर्ट के फैसले पर भ्रम की स्थिति पैदा कर रहे हैं। मोदी सरकार पर निशाना साधते हुए सौरभ ने कहा कि केंद्र सरकार को पता है कि जिस नोटिफिकेशन के जरिए उसने गैरकानूनी तरीके से दिल्ली सरकार की सारी पावर छीन ली थी, उसे सुप्रीम कोर्ट ने पलट दिया है इसीलिए अब गृह मंत्रालय लोगों का ध्यान भटकाने की कोशिश में लगा है।